CNA cere protejarea jurnaliștilor, după incidentele de la mitingul pro-Georgescu. „Acest tip de comportament va continua”
Valentin Jucan, vicepreședintele CNA, cere o mai bună protejare a jurnaliștilor de către autorități, după ce la protestul susținătorilor lui Călin Georgescu au fost mai multe episoade de violență la adresa echipelor de jurnaliști care relatau de la eveniment. Jucan a spus la Digi24 că a sesizat Ministerul de Interne și a avertizat că se dorește „demolarea și distrugerea valorilor libertății și a democrației”.